钦定古今图书集成/理学汇编/学行典/第221卷 > 赵重华
## 钦定古今图书集成/理学汇编/学行典/第221卷 > 赵重华

按《云南通志》：“赵重华，太和人。父廷瑞，弃诸生业为方
外之游，匿无锡山中，时华方七岁。后十五年，母殁，妹
嫁，遂出觅父，请途引于郡守。行至武当太子崖上，隐
隐有字迹，后识其父名字，而所书月日，与华寻父出
滇月日同。华览之哭，亦附其后而书之。历走江南，竟
无所遇。因祷于三茅峰，梦神语曰：‘汝父犹未死’。”觉而
爽然。过毘陵，被盗攫其资仅存，途引道逢老僧，言其
父寓无锡南禅寺，一道人导之至寺，其父果在，父子
相抱而恸，所与道人及寺中客，无不惨然。鹿门赵宪
副为作《赵氏客游述》。